

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

 Λευκάδα, 10/09/2025

**ΔΕΛΤΙΟ ΤΥΠΟΥ**

**Στον φιλόξενο Μύτικα Αιτωλοακαρνανίας,** **πραγματοποιήθηκε την Δευτέρα 8 Σεπτεμβρίου 2025, η τελετή έναρξης του Παγκόσμιου Πρωταθλήματος Ελεύθερης Κατάδυσης CMAS 2025, με τη συμμετοχή 131 αθλητών/τριών από 33 χώρες. Μια διοργάνωση που προβάλλει διεθνώς τον αθλητισμό, αλλά το Ιόνιο Πέλαγος, τη Λευκάδα και την ευρύτερη περιοχή.**

**Η παρουσία του Υπουργού Αθλητισμού κ. Γιάννη Βρούτση,** του Προέδρου της CMAS κας Άννας Αρζάνοβα, της Βουλευτού Αιτωλοακαρνανίας κας Χριστίνας Σταρακά, του Αντιπεριφερειάρχη κ. Θανάση Μαυρομάτη, του Προέδρου της Ελληνικής Ομοσπονδίας Υποβρύχιας Δραστηριότητας και Αθλητικής Αλιείας (ΕΟΥΔΑ) κ. Γιάννη Γαληνά, καθώς και των Δημάρχων Λευκάδας Δρ. Ξενοφώντα Βεργίνη, του Ακτίου – Βόνιτσας κ. Θανάση Κασόλα, του Ξηρομέρου κ. Γιάννη Τριανταφυλλάκη και της Αμφιλοχίας κ. Θανάση Τορουνίδη κατέδειξε το κύρος και τη σημασία της διοργάνωσης.

**Ιδιαίτερη συγκινητική στιγμή αποτέλεσε η παρέλαση των αθλητών/τριών,** την οποία συνόδευσε μουσικά η Φιλαρμονική Μεσολογγίου «Χρήστος Καψάλης». Η τελετή ολοκληρώθηκε με την εντυπωσιακή χορογραφία του Μουσικοφιλολογικού Ομίλου «Ορφεύς» Λευκάδας.

**Ο Μύτικας, ο Κάλαμος και το Μεγανήσι** βρίσκονται το χρονικό διάστημα από 8 – 18 Σεπτεμβρίου 2025 στο επίκεντρο του παγκόσμιου αθλητικού ενδιαφέροντος.

**Ως Δήμος Λευκάδας είμαστε υπερήφανοι που συμμετέχουμε ενεργά στη μεγάλη αυτή προσπάθεια.**

**Ευχόμαστε σε όλους τους αθλητές/τριες υγεία, καλή δύναμη και πολλές – πολλές επιτυχίες!**

 **Από τον Δήμο Λευκάδας**